אבו אל-חוסיין אל-חוסייני אל-קורשי

אבו אל-חוסיין אל-חוסייני אל-קורשי (בערבית: أبو الحسين الحسيني القرشي; נהרג ב-3 באוגוסט 2023) היה ראש המדינה האסלאמית (ח'ליף) הרביעי. נכנס לתפקידו ב-30 בנובמבר 2022. נהרג בעימותים בין המדינה האסלאמית (דאעש) לבין אל-קאעדה במחוז אידליב, בצפון-מערב סוריה.

== חייו ==
=== עלייה לשלטון ===
על פי טענות טורקיות, אל-קורשי הצטרף למדינה האסלאמית בשנת 2013.<ref></ref> הוא השתלט על ההנהגה לאחר מותו של המנהיג הקודם אבו חסן אל-האשמי אל-קורשי. הוא הוכרז כח'ליף על ידי הדובר הרשמי של המדינה האסלאמית, אבו עומר אל-מוהאג'ר, בהודעת שמע מוקלטת, ששודרה בערוץ התקשורת אל-פורקאן (ערוץ התקשורת העיקרי של המדינה האסלאמית).<ref></ref><ref></ref>

אל-קורשי היה מוותיקי המדינה האסלאמית וחבר נאמן בקבוצה.<ref></ref> בינואר 2023, ערוץ התקשורת הבולט של המתנגדים לדאעש טען כי אל-קורשי היה עיראקי כקודמיו ומונה על ידי מועצת השורא של המדינה האסלאמית, בראשות עבד א-ראוף אל-מוהאג'ר,<ref></ref><ref></ref> אמיר בממשל המדינה האסלאמית.<ref></ref>

=== מנהיג המדינה האסלאמית ===
access-date = 23 February 2023
}}</ref>
עד 19 בינואר 2023, אל-קורשי קיבל שבועות נאמנות מכל מחוזות המדינה האסלאמית.<ref></ref><ref></ref> הוא גם קיבל שבועות נאמנות מתומכי המדינה האסלאמית בכ-40 מדינות.<ref></ref> הוא קיבל גם כמה הבטחות תמיכה מאנשים שמחוץ למדינה האסלאמית, שלא היו בעבר חלק מהקבוצה.<ref></ref><ref></ref>

החל מאפריל 2023, על פי דיווח של גורם ביטחוני עיראקי, סוכנויות הביון העיראקיות, הטורקיות והאמריקניות שיתפו פעולה ביניהן כדי לזהות את אבו אל-חוסיין אל-חוסייני.<ref></ref>

=== דיווחים על מותו לכאורה ===
ב-27 בפברואר 2023 דיווחה התקשורת העיראקית על כך שאבו אל-חוסיין אל-חוסייני אל-קורשי נהרג במבצע של הצבא העיראקי במדבר אל-אנבאר,<ref></ref> אך דיווחים אלו לא אושרו על ידי הצבא עיראקי.

ב-30 באפריל 2023 הודיע נשיא טורקיה רג'פ טאיפ ארדואן שארגון הביון הלאומי הטורקי איתר לכאורה והרג את אל-קורשי ב-29 באפריל.<ref></ref><ref></ref> תושבי האזור סיפרו כי המבצע נגד אל-קורשי התמקד בחווה נטושה ששימשה בעבר כבית ספר אסלאמי. אחד מהם העיד על עימותים ליליים שפרצו בקרבת העיר. לטענתו העימותים נמשכו כשעה, ובסופן נשמע פיצוץ עז.

סוכנות הידיעות הממלכתית הטורקית, אנאדולו , דיווחה שהמבצע התרחש בג'ינדירס שנמצאת במחוז חלב בצפון-מערב סוריה, באזור שנשלט על ידי קבוצות מורדים בגיבוי טורקי. באותו דיווח נאמר שאבו אל-חוסיין פוצץ את אפוד ההתאבדות שלו כדי להימנע מנפילתו בשבי.<ref name="auto1"></ref> ארצות הברית הודיעה שאין לה מידע המאמת את טענותיה של טורקיה.<ref></ref>

ב-15 במאי 2023 הופצה במחנה הפליטים אל-הול הודעה המיוחסת למדינה האסלאמית, שהכחישה את מותו של אבו אל-חוסיין אל-חוסייני במבצע הטורקי, אך ההודעה התבררה כזיוף.<ref></ref>

ביוני 2023, הצהובון הבריטי "דיילי מירור" טען כי אבו אל-חוסיין היה אולי בין חמשת מנהיגי דאעש שנהרגו על פי הדיווחים בתקיפה האווירית העיראקית/בריטית באזור חמרין בעיראק. הדיווח לא אושר על ידי מקורות אחרים. לאחר בירור, אודות מותו של אבו אל-חוסיין נאמר שהוא נהרג בסוריה, לא בעיראק.<ref></ref>

== מותו ==
צילומים של גופת אבו אל-חוסיין אל-חוסייני אל-קורשי והמבנה בו הוא נהרג.
ב-3 באוגוסט 2023, הדובר הרשמי של המדינה האסלאמית, אבו חוזייפה אל-אנסארי, דיווח על מותו של אבו אל-חוסיין אל-חוסייני אל-קורשי.<ref></ref> הדובר הודיע שאבו אל-חוסיין נהרג בעימותים בין דאעש לבין קבוצת תחריר א-שאם (HTS), שלוחת אל-קאעידה בסוריה, במחוז אידליב, בצפון-מערב סוריה שבשליטת המורדים. הדובר האשים את HTS בפעילות כסוכני המודיעין הטורקי.<ref></ref><ref>[https://www.reuters.com/world/middle-east/islamic-state-confirms-death-its-leader-names-his-replacement-2023-08-03/ Islamic State confirms death of its leader, names replacement]</ref> ב-3 באוגוסט הכריז דובר דאעש על המנהיג החדש של הארגון: אבו חפס אל-האשמי אל-קורשי.

== קישורים חיצוניים ==

* 
* 
* 
* [https://www.ndtv.com/world-news/isis-leader-killed-in-clashes-in-syria-report-4267147 ISIS Confirms Leader Killed In Clashes In Syria, Announces Next-In-Line ]
* 

== הערות שוליים ==

קטגוריה:המדינה האסלאמית: אישים
קטגוריה:ילידי המאה ה-20
קטגוריה:נפטרים ב-2023